cyanic-selkie/wikianc huggingface dataset:
পদার্থ
ধ্রুপদী-উত্তর যুগে ইসলামি চিন্তাবিদদের আলোচনায় পদার্থ
রাসাইল আল-ইখওয়ান আস-সাফা ("পবিত্র ভ্রাতৃসংঘের পত্রসমূহ") ১০ম বা ১১শ শতকে মধ্যপ্রাচ্যের (বর্তমান ইরাকের) বসরা শহরকেন্দ্রিক কিছু অজ্ঞাতনামা ইসলামী চিন্তাবিদদের লেখা ৫২টি দার্শনিক পত্র নিয়ে গঠিত ও ৪ খণ্ডে বিভক্ত একটি বিশ্বকোষ যার ২য় খণ্ডে ইসলামী দর্শনের দৃষ্টিকোণ থেকে পদার্থের প্রকৃতি নিয়ে আলোচনা করা হয়েছে। তাদের মতে একেশ্বর বা আল্লাহ প্রথমে অনন্য একটিমাত্র বুদ্ধিমান সত্তার (আল-আগ্‌ল) "আদিবুদ্ধি" সৃষ্টি করেন। এই অনন্য বুদ্ধিমান সত্তা থেকে "বিশ্বাত্মা"-র (আল নাফস আল কুল্লিয়া) সৃষ্টি হয়, যার প্রকৃতি সরল। অনন্য বুদ্ধিমান সত্তা এরপর বিশ্বাত্মা থেকে "আদি জড়" (আত্মিক প্রকৃতির) সৃষ্টি করে, যার নাম আল-হাইয়ুলা আল-উলা (যার সাথে আরিস্তোতলীয় গ্রিক দর্শনের "হাইলে"-র মিল আছে)। আদি জড় যখন ভৌত রূপ ধারণ করে, তখন তাকে বলে সার্বজনীন পদার্থ বা পরম বস্তু (আল-জিসম আল-মুতলাক)। এই সার্বজনীন পদার্থ বা পরম বস্তুই হল আমাদের ভৌত মহাবিশ্বের ভিত্তি। ভৌত মহাবিশ্ব সাতটি গোলক নিয়ে গঠিত যেগুলি হল শনি, বৃহস্পতি, মঙ্গল, সূর্য, শুক্র, বুধ ও চন্দ্রের অধীন সাতটি গোলক। গোলকগুলি ইথারের মত একটি পদার্থ নিয়ে গঠিত, যার কোনও ক্ষয় নেই। পৃথিবী চন্দ্রের গোলকের অধীনে অবস্থিত এবং এর সবকিছু আগুন, বায়ু, পানি ও মাটি - এই চারটি মৌলিক প্রাকৃতিক পদার্থ নিয়ে গঠিত, যাদের ক্ষয় ও পরিবর্তন হয়। মৌলিক প্রাকৃতিক পদার্থগুলি সার্বজনীন পদার্থের চারটি ভিন্ন রূপ। মৌলিক প্রাকৃতিক পদার্থগুলি আবার তিন ধরনের যৌগিক বা জটিল প্রাকৃতিক পদার্থের শ্রেণী গঠন করেছে যেগুলি হল খনিজ, প্রাণী ও উদ্ভিদ। প্রাকৃতিক পদার্থগুলি আবার শেষ পর্যন্ত "কারিগরি পদার্থ" তৈরি করেছে, যেগুলি নিয়ে মানুষ কারিগরি কাজ করে। যেমন খাট তৈরি করতে উদ্ভিজ্জ কাঠ লাগে, এখানে কাঠ একটি "কারিগরি পদার্থ"। আবার কাঠ প্রকৃতিতে একটি "প্রাকৃতিক পদার্থ" হিসেবে পাওয়া যায়, যেটি আবার  চারটি মৌলিক পদার্থের সমন্বয়ে গঠিত হয়েছে, যেগুলি আবার সর্বপদার্থ থেকে উৎসারিত হয়েছে।  ভ্রাতৃসংঘের পদার্থ বিষয়ক এই মতবাদ মূলত গ্রিক দার্শনিক আরিস্তোতলীয় মতের উপরে প্রতিষ্ঠিত।
১৭শ ও ১৮শ শতক
গ্রিক চিন্তাধারার প্রায় ২ হাজার বছর পরে, ১৬৪৯ খ্রিষ্টাব্দে ফরাসি দার্শনিক পিয়ের গাসঁদি এপিকুরুসের রচনা পড়ে আবারও একটি পারমাণবিক তত্ত্ব প্রস্তাব করেন। ১৬৬১ সালে রবার্ট বয়েল মৌলিক পদার্থের সংজ্ঞা দেন। ১৮০৩ সালে জন ডালটন তার নিজস্ব পারমাণবিক তত্ত্ব দেন, যেখানে ভিন্ন ভিন্ন মৌলিক পদার্থের পরমাণুগুলি ভিন্ন ভিন্ন ভরের হয়।
১৭শ ও ১৮শ শতকে ইংরেজ বিজ্ঞানী আইজাক নিউটন তার রুলস অফ রিজনিং ইন ফিলসফি গ্রন্থের তৃতীয় খণ্ডে লেখেন যে স্থান দখল, কাঠিন্য, অভেদ্যতা, গতি ও জড়তা হল পদার্থের সার্বজনীন কিছু বৈশিষ্ট্য। এরপরে অপটিকস গ্রন্থে তিনি পদার্থকে "কঠিন, ভরযুক্ত, শক্ত, অভেদ্য, গতিশীল কণিকা...যে কণাগুলি কখনও ভাঙা যায় না" এরকম কিছু হিসেবে কল্পনা করেন।
১৯শ ও ২০শ শতক
১৯শ শতকের শেষে ও ২০শ শতকের প্রারম্ভে এসে বিজ্ঞানীরা পদার্থ সম্পর্কে আরও গভীর উপলব্ধি লাভ করেন। ১৮৬৯ সালে দিমিত্রি মেন্দেলিয়েভ সেসময় জ্ঞাত সমস্ত মৌলিক পদার্থকে তাদের সাধারণ ধর্মের ভিত্তিতে একটি পর্যায় সারণিতে শ্রেণীবিন্যস্ত করে। ১৮৯৭ সালে জোসেফ জন টমসন ইলেকট্রন আবিষ্কার করেন এবং ১৯০৩ সালে তিনি তার “কিশমিশের পুডিং” নামের পরমাণু আদলটি প্রস্তাব করেন, যেখানে ধনাত্মক আধানের পরমাণুর মধ্যে ঋণাত্মক ইলেকট্রনগুলি গ্রথিত থাকে। একই বছরে জাপানি পদার্থবিজ্ঞানী হানতারো নাগাওকা পরমাণুর "শনিগ্রহ আদল" প্রস্তাব করেন যেখানে একটি পরমাণু কেন্দ্র বা নিউক্লিয়াসের চারদিকে বলয়ের মত বহু ইলেকট্রন ঘুরছে। ১৯১১ সালে আর্নেস্ট রাদারফোর্ড পরমাণুর কেন্দ্র বা নিউক্লিয়াস পরীক্ষাগারে শনাক্ত করেন। ১৯১৩ সালে নিলস বোর পরমাণুর যে আদল প্রস্তাব করেন তাতে ইলেকট্রনগুলি একাধিক কোয়ান্টাম সংখ্যা দ্বারা সংজ্ঞায়িত বিভিন্ন নির্দিষ্ট কক্ষপথে পরমাণুকেন্দ্র বা নিউক্লিয়াসকে আবর্তন করে।
কোয়ান্টাম বলবিজ্ঞান পদার্থের ধারণাটিকে আরও জটিলতা দান করেছে। ১৯০০ সালে মাক্স প্লাংক উত্তপ্ত বস্তুর দ্বারা বিকীর্ণ তড়িচ্চুম্বকীয় তরঙ্গের ধর্ম ব্যাখ্যা করতে গেলে কোয়ান্টাম বলবিজ্ঞানের সূচনা হয়। কোয়ান্টাম বলবিজ্ঞান অনুযায়ী অতিপারমাণবিক কণিকাগুলি একই সাথে অত্যন্ত ক্ষুদ্র কিছু গোলকের মত এবং স্থানের মধ্যে প্রসারিত তরঙ্গের মত আচরণ করে। এই আপাত অসঙ্গতি এখনও পুরোপুরি ব্যাখ্যা করা সম্ভব হয়নি।
১৯৩০-এর দশক থেকে শুরু হওয়া জ্যোতির্বৈজ্ঞানিক পর্যবেক্ষণগুলির কারণে পদার্থের সংজ্ঞা আরও জটিল হয়ে ওঠে। সুইজারল্যান্ডীয় জ্যোতির্বিজ্ঞানী ফ্রিৎস স্ভি‌কি একটি গাণিতিক আদলের সাহায্যে মহাকাশের একটি ছায়াপথগুচ্ছের ("কোমা" ছায়াপথগুচ্ছ) সামগ্রিক ভর গণনা করতে গিয়ে দেখেন যে গুচ্ছটির সমস্ত দৃশ্যমান তারার যে সামগ্রিক ভর, তার চেয়ে গুচ্ছটির মোট ভর প্রায় ৪০০ গুণ বেশি। স্‌ভিকি এই অতিবিপুল ভরবিশিষ্ট অদৃশ্য পদার্থের নাম দেন "তমোপদার্থ"। তবে ১৯৫০-এর দশকে বিজ্ঞানীরা বুঝতে পারেন যে অনেক পদার্থ দৃশ্যমান আলো বিকিরণ না করলেও খালি চোখে অদৃশ্য অবলোহিত ও বেতার তরঙ্গ বিকিরণ করে তাদের উপস্থিতির জানান দেয়। ফলে তথাকথিত "অদৃশ্য" পদার্থের বেশ বড় অংশই পরে আধুনিক বেতার প্রযুক্তির (বেতার দূরবীক্ষণ যন্ত্র) মাধ্যমে শনাক্ত করা সম্ভব হয়।
১৯৭০-এর দশকে মার্কিন জ্যোতির্বিজ্ঞানী ভেরা রুবিন আকাশগঙ্গা ছায়াপথের ভেতরে ভরের বিতরণ নিয়ে গবেষণা করতে গিয়ে দেখেন যে ছায়াপথের দৃশ্যমান পরিসীমার বাইরেও অনেক ভরযুক্ত পদার্থ ছড়িয়ে আছে, যে অঞ্চলকে "ছায়াপথের আভা" নাম দেওয়া হয়। ছায়াপথের দৃশ্যমান তারাসমূহের যে বিতরণ আছে, তাতে ছায়াপথের কেন্দ্রের তারাগুলি বেশি দ্রুত বেগে এবং কেন্দ্র থেকে দূরে পরিসীমার কাছের তারাগুলির অপেক্ষাকৃত কম বেগে আবর্তন করার কথা। কিন্তু রুবিন তারাদের গতিবেগ পরীক্ষা করে দেখেন একটি নির্দিষ্ট দূরত্বের পরে তারাগুলি একই সমান বেগে ঘুরছে। এভাবেই স্‌ভিকির প্রাথমিক আবিষ্কারের কয়েক দশক পরে আবারও তমোপদার্থের অস্তিত্ব প্রমাণ হয়। বর্তমানে জ্যোতির্বিজ্ঞানীদের প্রায় সবাই একমত যে মহাবিশ্বের এক বিশাল অংশ “তমোপদার্থ” দিয়ে গঠিত। এটি কষ্টসাধ্যভাবে খুঁজে বের করতে হয়, এরকম সাধারণ পদার্থ থেকে আলাদা একটি পদার্থ। এই অদৃশ্য পদার্থ আলোর গতির উপর প্রভাব ফেলে না বা সাধারণ পদার্থের সাথে কোন ক্রিয়া করে না; কেবল মহাকর্ষীর প্রভাবের জন্য এগুলিকে শনাক্ত করা সম্ভব হয়েছে। এই তমোপদার্থের বিস্তারিত বৈশিষ্ট্যাবলি এখনও উদ্ঘাটন করা সম্ভব হয়নি। তবে ধারণা করা হয় এগুলি তথাকথিত "দুর্বলরূপে আন্তঃক্রিয়াশীল ভরযুক্ত কণা" (Weakly interacting massive particle) দিয়ে গঠিত।
১৯৯০-এর দশকের শেষের দিকে মহাবিশ্বের আরেকটি উপাদান আবিষ্কৃত হয়, যার নাম দেওয়া হয় তমোশক্তি। এই তমোশক্তির কারণে মহাবিশ্ব দ্রুত থেকে দ্রুততর সম্প্রসারিত হচ্ছে। তমোশক্তির পরিমাণ এতই বিপুল যে এটি মহাবিশ্বের প্রায় ৬৮% শক্তির প্রতিনিধিত্ব করে। এর তুলনায় তমোপদার্থের শক্তি মহাবিশ্বের মোট শক্তির প্রায় ২৭% এবং সাধারণ পদার্থের শক্তি মহাবিশ্বের সামগ্রিক শক্তির মাত্র প্রায় ৫%।
সাম্প্রতিক কাল
সাম্প্রতিককালে একটি একীভূত ক্ষেত্র তত্ত্ব নির্মাণের ব্যাপারে গবেষণার ফলাফল হিসেবে অতিপারমাণবিক কণিকাগুলির মধ্যে যে চার ধরনের আন্তঃক্রিয়া ঘটে, তাদের মধ্যে মহাকর্ষ বল বাদে অবশিষ্ট তিন ধরনের বলকে (সবল নিউক্লীয় বল, দুর্বল নিউক্লীয় বল, তড়িচ্চুম্বকীয় বল) একটিমাত্র ধারণাগত কাঠামোয় স্থাপন করা সম্ভব হয়েছে। এর ফলে পদার্থবিজ্ঞানীরা সম্ভবত ভরের উৎসের ব্যাখ্যার প্রায় দ্বারপ্রান্তে এসে পৌঁছেছেন, যদিও একটি সম্পূর্ণরূপে সন্তোষজনক বৃহৎ একীভূত তত্ত্ব এখনও বের করা সম্ভব হয়নি। ১৯৭৯ সালের নোবেল পুরস্কার বিজয়ী শেলডন গ্লাসগো, আবদুস সালাম এবং স্টিভেন ওয়াইনবার্গ যে তড়িৎ-দুর্বল তত্ত্বটি প্রদান করেন, সেটিতে হিগস বোসন নামক একটি অতিপারমাণবিক কণিকার অস্তিত্ত্বের ব্যাপারে ভবিষ্যদ্বাণী করা হয়। বলা হয় এই কণিকাটি সমস্ত জানা অতিপারমাণবিক কণাতে ভরের উৎস। এরপর বহু বছর ধরে অত্যন্ত শক্তিশালী কণিকা ত্বরকযন্ত্র দিয়ে পরীক্ষা নিরীক্ষা চালানোর পরে ২০১২ সালে বিজ্ঞানীরা হিগস বোসনের সম্ভাব্য অস্তিত্বের ব্যাপারে ঘোষণা দেন।
ভৌতবাদের সমালোচনা
আধুনিককালে প্রায় সব বিজ্ঞানী এবং অনেক দার্শনিক ভৌতবাদ বা বস্তুবাদে বিশ্বাসী। কিন্তু কোনও কোনও দার্শনিক ও বিজ্ঞানীর মতে সামাজিক বিজ্ঞান, মনোবিজ্ঞান, জীববিজ্ঞান, রসায়নবিজ্ঞান ও পদার্থবিজ্ঞান আপাতদৃষ্টিতে পদার্থের ভিন্ন ভিন্ন স্তরে গবেষণাকর্ম চালালেও এগুলির প্রতিটির একান্তই নিজস্ব ধারণা, তত্ত্ব ও সূত্র আছে, যেগুলিকে এর নিচের স্তরের শাস্ত্রটি দিয়ে সম্পূর্ণ এখনও ব্যাখ্যা করা হয়নি। যেমন জীববিজ্ঞানের সমস্ত ধারণা ও সূত্রকে কেবলমাত্র রসায়নবিজ্ঞানের ধারণা বা সূত্র দিয়ে পূর্ণাঙ্গরূপে ব্যাখ্যা করা হয়নি; ঠিক তেমনি রসায়নবিজ্ঞানের সব ধারণাকে এখনও পদার্থবিজ্ঞানের ধারণা দ্বারা সম্পূর্ণ ব্যাখ্যা করা হয়নি। অনেক বিজ্ঞানী কেবল ধরে নিয়েছেন যে এইরূপ ব্যাখ্যা করা সম্ভব, কিন্তু প্রকৃতপক্ষে তাঁরা ব্যাপারটি হাতেকলমে সম্পূর্ণ প্রমাণ করে দেখাননি। যেমন মার্কিন পদার্থবিজ্ঞানী ফ্রিম্যান ডাইসন লিখেছেন যে অন্য সব বিজ্ঞানের ধারণাকে কেবল পদার্থবিজ্ঞানে হ্রাস করা সম্ভব নয়। রসায়নশাস্ত্রের কিছু একান্ত নিজস্ব ধারণা আছে, যাকে পদার্থবিজ্ঞান দিয়ে ব্যাখ্যা করা সম্ভব নয়। একইভাবে জীববিজ্ঞান ও স্নায়ুবিজ্ঞানের নিজস্ব অনেক ধারণা আছে, যেগুলি রসায়ন দ্বারা ব্যাখ্যা করা সম্ভব নয়; একটি মস্তিষ্ককে কতগুলি অণু পরমাণুর সমষ্টি হিসেবে চিন্তা করলে ভুল হবে। তাই কোনও কোনও দার্শনিকের মতে (যেমন নোম চমস্কি) মন ও পদার্থের প্রকৃতির উপর ভিত্তি করে উপরোক্ত যেকোনও মতবাদ গ্রহণ করা নিরর্থক, কেননা আমরা মন বা পদার্থ সম্পর্কে এখনও পুরোপুরি জ্ঞানলাভই করতে পারিনি।
নেগলের ভৌতবাদ বিরোধিতা
মার্কিন দার্শনিক ও নিউ ইয়র্ক বিশ্ববিদ্যালয়ের দর্শনশাস্ত্রের অধ্যাপক টমাস নেগল প্রকৃতিকে অধ্যয়ন ও ব্যাখ্যা করার জন্য বর্তমান বৈজ্ঞানিক ও দার্শনিক মহলে ব্যাপকভাবে গৃহীত ভৌতবাদী, বস্তুবাদী, প্রকৃতিবাদী দৃষ্টিভঙ্গি প্রত্যাখ্যান করেছেন এবং এই যুক্তি দিয়েছেন যে বৈজ্ঞানিক বিপ্লবের পর থেকে প্রাকৃতিক ও সামাজিক বিজ্ঞানীদের অনুসৃত ভৌতবাদ জীবন, মন, চেতনা, সংজ্ঞান, মূল্যবোধ, ইত্যাদির উৎপত্তি সংক্রান্ত মৌলিক প্রশ্নগুলির উত্তর দিতে ব্যর্থ হয়েছে। ভৌতবাদ অনুযায়ী প্রকৃতির বিভিন্ন ঘটনার কোনও পরম উদ্দেশ্য নেই। ভৌতবাদীরা বিশ্বাস করেন যে ডারউইনের বর্ণিত প্রাকৃতিক নির্বাচন বহু লক্ষ-কোটি বছর ধরে কাজ করার ফলে আপাতদৃষ্টিতে মনে হয় যে প্রাকৃতিক ঘটনাগুলি কোনও বুদ্ধিমান নকশাকারকের ইচ্ছায় পরম কোনও উদ্দেশ্যে ঘটেছে। কিন্তু নেগলের মতে বিজ্ঞানের যত পর্যবেক্ষণের সরঞ্জাম, পরীক্ষার প্রতিমান, গাণিতিক বর্ণনা আছে, সেগুলি কেবলমাত্র মৌলিক একটি স্তরে পদার্থ ও শক্তির বিভিন্ন ধর্ম ও গঠন ব্যাখ্যা করে; কিন্তু এগুলি থেকে মানুষের জীবনের সুখ, দুঃখ, চিন্তা, অনুভূতি, স্বাধীন সংকল্পশক্তি (স্বতঃপ্রণোদিত হয়ে নিজের কর্ম নির্বাচন করার ক্ষমতা), ভালো-মন্দ মূল্যবোধ, নৈতিকতা, ইত্যাদি অতিসাধারণ, দৈনন্দিন অভিজ্ঞতাগুলির উৎপত্তির কোনও "পর্যাপ্ত ব্যাখ্যা" এখনও দিতে পারেনি। নেগলের মতে এই ব্যাপারগুলির পর্যাপ্ত ব্যাখ্যাতে এটি সুস্পষ্ট করে দেখাতে হবে যে মন ও জীবনের উৎপত্তি কোনও হঠাৎ অপ্রত্যাশিত ঘটনা নয়, বরং একটি প্রত্যাশিত ফলাফল। মহাবিশ্বে কীভাবে শুধুমাত্র পদার্থের দ্বারা ব্যাখ্যার অযোগ্য (materially irreducible) সচেতন মনের উৎপত্তি ঘটল, তা বিদ্যমান ভৌত বিজ্ঞানগুলিতে -- বিশ্বতত্ত্ব থেকে শুরু করে আণবিক জীববিজ্ঞান পর্যন্ত -- পর্যাপ্তরূপে ব্যাখ্যা আজ অবধি করা হয়নি। সচেতন মন প্রকৃতির একটি মৌলিক দিক, আর প্রকৃতি বিষয়ক কোনও দর্শন যদি সেটির পর্যাপ্ত ব্যাখ্যা দিতে না পারে, তাহলে নেগলের মতে সেই দর্শন মৌলিকভাবে ভুল দিকে পরিচালিত। এর একটি কারণ হল আধুনিক বিজ্ঞান শুরু থেকেই পর্যবেক্ষণযোগ্য বস্তুনিষ্ঠ ঘটনাবলির দিকে মনোযোগ দিয়েছে ও ব্যক্তিনিষ্ঠ মানসিক ঘটনাবলিকে এড়িয়ে গেছে। তাই মানসিক ঘটনাগুলিকে ভৌত বৈজ্ঞানিক সূত্র দিয়ে ব্যাখ্যা করতে গেলে হোঁচট খেতে হয় এবং মন-দেহ সমস্যার সৃষ্টি হয়। আবার এর বিপরীতে বুদ্ধিমান কোনও পরম সৃষ্টিকর্তার নকশামাফিক বিশ্বের তত্ত্বও নেগল প্রত্যাখ্যান করেন, কারণ তিনি নিরীশ্বরবাদী এবং জীবন, চেতনা ও মনের ব্যাখ্যার জন্য মহাবিশ্বের বাইরের কোনও সত্তার প্রতি দিকনির্দেশ করতে ইচ্ছুক নন। এই দুইয়ের পরিবর্তে নেগল প্রাকৃতিক পরম উদ্দেশ্যবাদ (Natural teleology) নামক একটি মতবাদে বিশ্বাসী, যা প্রাচীন গ্রিক দার্শনিক আরিস্তোতলের রচনায় পাওয়া যায়। এই মতবাদ অনুযায়ী প্রাকৃতিক বিশ্বের জীবন, চেতনা, যুক্তিবোধ ও মূল্যবোধ উৎপাদন করার অন্তর্নিহিত প্রবণতা আছে।
গোল (ক্রীড়া)
খেলায় গোল-কে স্কোরিং হিসাবে উল্লেখ করা যায় অথবা তা এমন গঠন কাঠামো বা জায়গাকে বোঝানো হয় যেখানে আক্রমণকারী দলকে স্কোর পয়েন্ট অর্জন করতে অবশ্যই সেখানে বলকে প্রেরণ করতে হবে বা পাক করতে হবে। খেলার উপর নির্ভর করে গোলের গঠন-কাঠামো আলাদা আলাদা হয়। খেলার মাঠে প্রতিটি দলের পক্ষে একটি নির্দিষ্ট প্রান্ত বা তার কাছাকাছি অঞ্চলকে তাদের রক্ষা করার দায়িত্ব নিতে হয়। অনেক খেলায় প্রতিটি গোলের গঠন-কাঠামোতে সাধারণত দুটি খাড়া দন্ডায়মান পোস্ট থাকে যাকে বলা হয় গোল পোস্ট এবং একটি অনুভূমিক ক্রসবার সে দুটিকে সমর্থন দিয়ে ধরে রাখে। গোল পোস্ট দুটির মধ্যে খেলার মাঠে একটি গোল লাইন দিয়ে গোল অঞ্চলটি চিহ্নিত ক'রে নির্দিষ্ট করা থাকে। সুতরাং খেলোয়াড়দের উদ্দেশ্যটি হ'ল ক্রসবারের নীচ দিয়ে বা তার উপর দিয়ে (খেলার উপর নির্ভর করে) বল বা পাকটিকে পাঠিয়ে গোল রেখা অতিক্রম করাতে হবে। অন্যান্য খেলায় এমন ধরনের কাঠামো বা এমন অঞ্চল থাকতে পারে যেখানে বলটিকে একটি ছিদ্র দিয়ে পাঠাতে হয়। যেমন বাস্কেটবল হপ।
বেশ কয়েকটি খেলায় প্রতিপক্ষের গোলের কাঠামো বা ক্ষেত্রের দিকে বল বা পাক-টি পাঠানোই হচ্ছে স্কোর করার একমাত্র পদ্ধতি এবং এভাবে প্রতিটি দল দ্বারা প্রাপ্ত মোট গোল সংখ্যা দ্বারা চূড়ান্ত স্কোর প্রকাশিত হয়। অন্যান্য খেলায় গোল বেশ কয়েকটি স্কোরিং পদ্ধতির মধ্যে একটি হতে পারে এবং এইভাবে অন্যগুলির তুলনায় ভিন্ন ভিন্ন সেট পয়েন্টের মূল্য হতে পারে।
স্কোর করার পদ্ধতিসমূহ
অন্যান্য খেলায় গোল করা একমাত্র স্কোর করার পদ্ধতি হয় না। এই খেলাগুলিতে গোল দ্বারা একটি নির্দিষ্ট সংখ্যক পয়েন্টের মূল্য লাভ করা যায়। তবে সেখানে স্কোর করার অন্যান্য পদ্ধতিও রয়েছে। সেই স্কোর পয়েন্ট আরও মূল্যবান হতে পারে অথবা একই বা কমও হতে পারে। এই সব খেলায় প্রতিটি দল দ্বারা প্রাপ্ত পয়েন্ট সংখ্যা দ্বারা স্কোর প্রকাশ করা হয়। প্রতিটি দলের প্রাপ্ত মোট "গোল" সংখ্যার "পিছনে" প্রাপ্ত মোট পয়েন্টের সংখ্যা দিয়ে তালিকাবদ্ধ করে স্কোর প্রকাশ করা হয়।
কেবলমাত্র গোলের খেলাধুলা
অনেকগুলি খেলাই রয়েছে যেখানে গোল করাই স্কোর করার একমাত্র পদ্ধতি বলে বিবেচিত হয়। এই রকমের প্রতিটি খেলাতেই নির্দিষ্ট সময়ের মধ্যে সর্বাধিক গোল করা দল বিজয়ী হয়।
অ্যসোসিয়েশন ফুটবল
অ্যাসোসিয়েশন ফুটবল এ গোল করাই একমাত্র পদ্ধতি যার সাহায্যে স্কোর করা যায়। এই শব্দটি দিয়ে স্কোরিং কাঠামো উল্লেখ করতেও ব্যবহৃত হয়। গোল করার প্রচেষ্টাকে "শট" হিসাবে উল্লেখ করা হয়। কোনও গোল করতে হলে বলটিকে অবশ্যই পোস্টের মধ্যে এবং ক্রসবারের নীচে গোল লাইনের উপর দিয়ে পুরোপুরি পার করাতে হয় এবং সেই সময় খেলায় কোনও নিয়ম লঙ্ঘন করা যায় না (যেমন হাত বা বাহু দিয়ে বল স্পর্শ করা)। দেখুন অফসাইড।
ফিল্ড হকি
ফিল্ড হকি তে গোল কাঠামোটি  প্রশস্ত এবং  উচ্চ হয়। অ্যাসোসিয়েশন ফুটবলের মতোই বলটি যখন দুই গোল পোস্টের মাঝখানে ক্রসবারের নীচ দিয়ে গোল লাইন অতিক্রম করে তখন গোল হয়। বলটিকে ধরে রাখতে জাল ব্যবহৃত হয়।  গোল থেকে  দূরে অবস্থিত অর্ধবৃত্ত থেকে মারা বলের গোল দিয়ে স্কোর হয়।
মোহাম্মেদ জিসান আইয়ুব
মোহাম্মেদ জিসান আইয়ুব খান (জন্ম: ১৯৮৪) একজন ভারতীয় অভিনেতা, যিনি বলিউডে অভিনয় করেন, তিনি অধিক পরিচিত রানঝানা (২০১৩) চলচ্চিত্রের মূল অভিনেতা দানুশ এর প্রিয় বন্ধু মুরারি চরিত্রে অভিনয়ের জন্য।
কর্মজীবন
তিনি দিল্লিতে জন্ম ও বেড়ে ওঠেছেন। তিনি কিরোরি মাল কলেজ থেকে গ্রাজুয়েট হন, তিনি ন্যাশনাল স্কুল অব ড্রামা (এনএসডি), দিল্লি থেকে প্রশিক্ষণ নেন।
তিনি মঞ্চ অভিনেতা হিসেবে কাজ করেন ২০১১-এ তার প্রথম চলচ্চিত্র নো ওয়ান কিলড জেসিকা এ অভিনয়ের পূর্বে, এই চলচ্চিত্রে তিনি প্রধান খলনায়ক হিসাবে অভিনয় করেন। পরে তিনি অভিনয় করেন ২০১১-এ মেরে ব্রাদার কি দুলহান চলচ্চিত্রে ইমরান খানের প্রিয় বন্ধুর ভূমিকায়।
২০১২-এ জান্নাত ২ চলচ্চিত্রে বালি চরিত্রে অভিনয় করেন। ২০১৩-এ, তাকে দেখা যায় রানঝানা চলচ্চিত্রে প্রধান চরিত্রের প্রিয় বন্ধুর ভূমিকায়, যার জন্য তিনি খুবই ভালোভাবে সাড়া পান। প্লানেট বলিউডের কৌশিক রমেশ তার অভিনয়কে উল্লেখ করেছেন উল্লেখযোগ্যভাবে প্রশংসনীয়। ২০১৫-এ, তিনি সমালোচকদের সুনাম কুড়াতে সমর্থ হন তনু ওয়েডস মনু ২ চলচ্চিত্রে এ্যাডভোকেট আরুন কুমার সিং (চিন্টু)  চরিত্রে অভিনয়ের মাধ্যমে। তিনি আরো অভিনয় করেছেন ভারতীয় এ্যকশনধর্মী থ্রিলার চলচ্চিত্র ফ্যান্টম (২০১৫) এ একজন 'র' অফিসারের ভূমিকায় অভিনয় করেছেন। ২০১৭ সালের ভারতীয় অ্যাকশন ক্রাইম থ্রিলার চলচ্চিত্র রইস -এ সাদিক চরিত্রে অভিনয় করেন। 'রইস' চরিত্রে অভিনয় করেন ভারতের জনপ্রিয় অভিনেতা শাহরুখ খান।  চলচ্চিত্রটিতে সাদিক, রইসের বিশ্বস্ত বন্ধু ও অপরাধের সহযোগী। তিনি টিউবলাইট (২০১৭) চলচ্চিত্রেও অভিনয় করেছেন, যেখানে মূল চরিত্রে অভিনয়  করেছেন সালমান খান।
গোটিপুয়া
গোটিপুয়া ভারতের ওড়িশা রাজ্যের একটি ঐতিহ্যবাহী নৃত্য এবং ওড়িশি শাস্ত্রীয় নৃত্যের পূর্বসূরী। এটি উড়িশায় কয়েক শতাব্দী ধরে অল্প বয়সী ছেলেরা পরিবেশন করে আসছে, তারা জগন্নাথ এবং কৃষ্ণের প্রার্থনা করার জন্য মহিলাদের পোশাক পরে। এই নৃত্যটি এমন একদল ছেলের দ্বারা সম্পাদিত হয় যারা রাধা এবং কৃষ্ণের জীবন কাহিনী থেকে অনুপ্রাণিত নৃত্য পরিবেশন করে। ছেলেরা অল্প বয়স থেকে শুরু করে বয়ঃসন্ধিকাল পর্যন্ত নাচ শেখে, যতক্ষন না তাদের পুরুষালি চেহারা ফুটে ওঠে। ওড়িয়া ভাষায়, গোটিপুয়ার অর্থ "একটি বালক" (গোটি-পুয়া)। ওড়িশার রঘুরাজপুর (পুরীর কাছে), একটি ঐতিহাসিক গ্রাম যা গোটিপুয়া নৃত্যের জন্য পরিচিত। গোটিপুয়া নৃত্যের সাথে ঐতিহ্যবাহী ওড়িশি সংগীত থাকে এবং এর প্রাথমিক ঘাতবাদ্য হচ্ছে মার্দল।
নৃত্যশিল্পী
সুন্দরী নর্তকীতে রূপান্তরিত হবার জন্য ছেলেরা তাদের চুল কাটে না, পরিবর্তে তারা চুল বড় করে বাঁধে এবং তাতে ফুলের মালা দেয়। তারা সাদা এবং লাল মিশ্রিত পাউডার গুঁড়ো মুখে লাগায়। চোখ বড় দেখানোর জন্য তারা চোখে  কাজল  টানে। তারা কপালে, সাধারণত বৃত্তাকার, টিপ পরে, তাকে ঘিরে চন্দনের ফোঁটা দিয়ে নকশা তৈরি করে। প্রতিটি নৃত্য বিদ্যালয়ের বিশিষ্ট ঐতিহ্যবাহী অনন্য নকশা থাকে।
সময়ের সাথে সাথে নৃত্যের পোশাক বিবর্তিত হয়েছে। চিরায়ত পোশাকটি হল চকচকে অলঙ্করণ সহ একটি উজ্জ্বল বর্ণের ব্লাউজ, যার পোশাকি নাম কাঁচুলা। একটি সূচিকর্ম করা রেশমের কাপড় (নিবিবন্ধ) কোমরের চারপাশে জড়ানো থাকে। কিছু নৃত্যশিল্পী এখনও পাট্টাসারী পরার ঐতিহ্য মেনে চলে, এটি প্রায় লম্বা একটি পাতলা কাপড়ের টুকরো, যেটি উভয় দিকে সমান দৈর্ঘ্যের হয় এবং নাভিতে একটি গিঁট দিয়ে শক্তভাবে পরা হয়। তবে, এই ঐতিহ্যবাহী পোষাককে বর্তমানে প্রতিস্থাপিত করেছে একটি নতুন নকশা করা কাপড় যেটি পরিধান করা সহজ।
নৃত্যশিল্পীরা বিশেষভাবে তৈরি করা, পুঁতির গহনা পরে, যার মধ্যে আছে: গলার হার, কঙ্কণ, বাজুবন্ধনী এবং কানের অলঙ্কার। নাকছাবি পরার বদলে এখন নাকে নকশা করা হয়। গোড়ালিতে নুপূর পরা থাকে, পা দিয়ে টোকা দিলে নুপূরধ্বনি বার হয়। হাতের তালু এবং পায়ের পাতায়  আলতা  নামে পরিচিত একটি লাল তরল দিয়ে আঁকা হয়। পোশাক, গহনা এবং নুপূর পবিত্র বলে বিবেচিত হয়।
পেকিন
পেকিন (, definite আলবেনিয়ান ফর্ম  ) হল  মধ্য আলবেনিয়ার এলবাসান কাউন্টির একটি শহর ও পৌরসভা। পৌরসভাটি ২০১৫ সালের স্থানীয় সরকার সংস্কারের মাধ্যমে প্রাক্তন  জুকাজ, কারিনি, পাজভি, পেকিন, পারপারিম এবং সিজি পৌরসভা একীভূতকরণের মাধ্যমে গঠিত হয়। এ পৌরসভাকে পেকিন শহর বলা হয়। মোট জনসংখ্যা হল ২৬১৩৬ (২০১১ সালের আদমশুমারি অনুযায়), মোট এলাকার মোট ক্ষেত্র ১৯৭.৯০কিমি 2 ২০১১ সালের আদমশুমারিতে এর জনসংখ্যা ছিল ৬৩৫৩ জন।
ইতিহাস
বাম|থাম্ব|240x240পিক্সেল| পেকিন ক্যাসেল শহরটি ২০০০ বছর আগের পুরানা। এটি ইলিরিয়ান দুর্গ হিসাবে পরিচিত। পেকিনের প্রাচীন নাম ছিল ক্লোডিয়ানা । শহরের আধুনিক নামটি উসমানীয় ভাষা বেকলেইন থেকে এসেছে, যার অর্থ আতিথেয়তার জায়গা। অটোমান শাসনামলে পেকিন এলবাসানের সানজাকের অন্তর্গত ছিল। আবদুর রহমান পাশার মসজিদের কিছু মূল অংশ সহ অটোমান পেকিন দুর্গ এখনও বিদ্যমান। আবদুর রহমান পাশা ওয়ালাচিয়া ও মোলদাভিয়ার (প্রাক্তন বোগদানিয়া ) গভর্নর ছিলেন। ভায়া ইগনাটিয়া রাস্তা তৈরির সময় এই দুর্গটিও নির্মিত হয়। ভায়া এগনাটিয়া সড়কে একটা স্টপ ছিল এবং সৈন্যদের বসবাসের জন্য একটি বসতি। দুর্গের শেষ অবশিষ্ট বাসিন্দা ছিলেন ডেমির পাশা।
বাস
শহরের কেন্দ্রস্থলে বাস পাওয়া যায় যা আলবেনিয়ার এবং বাইরে অনেক জায়গায় চলে।
ট্রেন
শহরে একটি ট্রেন স্টেশন আছে এবং ট্রেনগুলি ডুরেস - পোগ্রেডেক লাইনের পাশ দিয়ে যায়।
হাইওয়ে
পেকিনের বাইরের শহরের রিংয়ে SH7 স্টেটরোড রয়েছে এবং এটি রোগোজিনে শুরু হয়ে ব্রাদাশেশ, এলবাসানে শেষ হয়।
খেলাধুলা
পেকিনের ফুটবল দলের নাম কে এস শুকুম্বিনী । দলটি ১৯৫১ সালে প্রতিষ্ঠিত হয়েছিল এবং এর মুল গ্রাউন্ড হল শুকুম্বিনী স্টেডিয়াম, যার ধারণক্ষমতা ৯০০০০ দর্শক। কেএস শুকুম্বিনি বর্তমানে আলবেনিয়ান দ্বিতীয় বিভাগে খেলেন। কেএস শুকুম্বিনি ভক্তদের তাছে বিখ্যাত, তারা তাকে বিসনিকেট,বিশ্বাসী নামে ডাকে।
সমরেন্দ্র কুমার মিত্র
সমরেন্দ্র কুমার মিত্র (১৪ মার্চ ১৯১৬ - ২৬ সেপ্টেম্বর ১৯৯৮) একজন ভারতীয় বাঙালি বিজ্ঞানী এবং গণিতবিদ ছিলেন। তিনি ১৯৫৩ খ্রিষ্টাব্দে কলকাতার ইন্ডিয়ান স্ট্যাটিস্টিক্যাল ইনস্টিটিউটের (আইএসআই) ভারতের প্রথম সম্পূর্ণ দেশীয় প্রযুক্তির কম্পিউটার (ইলেকট্রনিক এনালগ কম্পিউটার) তৈরি করেন। কলকাতা বিশ্ববিদ্যালয়ের পদার্থবিজ্ঞানের পলিত গবেষণাগারের গবেষক পদার্থবিজ্ঞানী হিসেবে তিনি তার কর্মজীবন শুরু করেন। ১৯৫০ খ্রিষ্টাব্দে তিনি কলকাতার আইএসআই-এ যোগদান করেন, যেখানে তিনি অধ্যাপক, গবেষণা অধ্যাপক ও পরিচালক হিসাবে নিযুক্ত হন। তিনি কলকাতা ইন্ডিয়ান স্ট্যাটিস্টিক্যাল ইনস্টিটিউটে কম্পিউটিং মেশিন এবং ইলেকট্রনিক্স বিভাগের প্রতিষ্ঠাতা এবং প্রথম প্রধান ছিলেন। কলকাতা গাণিতিক সমিতি সমরেন্দ্র কুমার মিত্রকে ভারতের কম্পিউটারের জনক বলা সম্মানিত করে।
জন্ম ও বংশপরিচয়
সমরেন্দ্র কুমার মিত্র ১৯১৬ খ্রিষ্টাব্দের ১৪ মার্চ কলকাতায় জন্মগ্রহণ করেন। তিনি পিতা স্যার রূপেন্দ্র কুমার মিত্র এবং মা লেডি সুধাহাসীন মিত্রের এক পুত্র ও কন্যা সন্তানের মধ্যে বয়ঃজ্যেষ্ঠ ছিলেন। তার পিতা, স্যার রূপেন্দ্র কুমার মিত্র গণিতে এমএসসি স্বর্ণপদক প্রাপক ছিলেন। তিনি কলকাতা বিশ্ববিদ্যালয় থেকে আইন নিয়েও এমএসসি স্বর্ণপদক প্রাপক ছিলেন এবং ১৯১৩ থেকে ১৯৩৪ খ্রিষ্টাব্দ পর্যন্ত কলকাতা হাইকোর্টে অনুশীলনকারী পেশাজীবী ছিলেন। ১৯৩৪ খ্রিষ্টাব্দে রূপেন্দ্র মিত্র কলকাতা হাইকোর্টের বিচারক হিসেবে নিযুক্ত হন এবং ১৯৪৭ খ্রিষ্টাব্দে ভারতের স্বাধীনতা লাভের সময় প্রধান বিচারপতি  ছিলেন এবং ১৯৫০ খ্রিষ্টাব্দ পর্যন্ত বিচারক হিসেবে নিযুক্ত ছিলেন। এরপর ১৯৫০ খ্রিষ্টাব্দ থেকে ১৯৫৫ খ্রিষ্টাব্দ পর্যন্ত তিনি লেবার আপিল ট্রাইব্যুনালের চেয়ারম্যান নিযুক্ত হন।
শিক্ষাজীবন
সমরেন্দ্র কুমার মিত্র কলকাতার বৌবাজার উচ্চ বিদ্যালয় থেকে পড়াশোনা করেন এবং ১৯৩১ খ্রিষ্টাব্দে প্রথম বিভাগে ম্যাট্রিকুলেশন সম্পন্ন করেন। এরপর ১৯৩৩ খ্রিষ্টাব্দে তিনি প্রেসিডেন্সি কলেজ থেকে প্রথম বিভাগে তার ইন্টারমিডিয়েট ইন সায়েন্স (আই.এসসি) করেন। ১৯৩৫ খ্রিষ্টাব্দে তিনি প্রেসিডেন্সী কলেজ থেকে দ্বিতীয় পদে রসায়ন বিজ্ঞানে স্নাতক (বি.এসসি অনার্স) হন এবং রসায়নে কানিংহাম মেমোরিয়াল পুরস্কার লাভ করেন। ১৯৩৭ খ্রিষ্টাব্দে তিনি রসায়নে স্নাতকোত্তর স্নাতক (এমএসসি) সম্পন্ন করেন এবং ১৯৪০ খ্রিষ্টাব্দে কলকাতা বিশ্ববিদ্যালয়ের বিজ্ঞান কলেজ থেকে ফলিত গণিতে মাস্টার্স ইন সায়েন্স (এমএসসি) করেন। পরবর্তী বছরগুলিতে তিনি অধ্যাপক মেঘনাদ সাহার অধীন পদার্থবিজ্ঞানে পিএইচডি শুরু করেন, কিন্তু ১৯৫৬ খ্রিষ্টাব্দে তার পরামর্শকের মৃত্যুর পর তিনি পিএইচডি সম্পন্ন করেননি। তিনি অধ্যাপক সত্যেন্দ্রনাথ বসুকে তার সম্মানিত শিক্ষক হিসেবে গণ্য করেন।
কর্মজীবন
সমরেন্দ্র মিত্র ছিলেন একজন প্রবীণ শিক্ষার্থী। তিনি গণিত, পদার্থবিজ্ঞান, রসায়ন, জীববিজ্ঞান, পোলট্রি বিজ্ঞান, সংস্কৃত ভাষা, দর্শনশাস্ত্র, ধর্ম ও সাহিত্য প্রভৃতি বিভিন্ন ক্ষেত্রে ব্যাপক আগ্রহের সঙ্গে এই স্ব-শিক্ষিত পণ্ডিত হয়ে উঠেছিলেন। তিনি স্বাধীন ভারতের অনেক গবেষণাকেন্দ্রে  উন্নতি সাধনের জন্য সহায়তা করেন।
সমরেন্দ্র মিত্র ১৯৪৪ থেকে ১৯৪৮ খ্রিষ্টাব্দ পর্যন্ত কলকাতা বিশ্ববিদ্যালয়ের পদার্থবিজ্ঞানের পলিট ল্যাবরেটরিতে একটি বায়ুচালিত অতিবেগুনী সংশ্লেষের নকশা ও উন্নয়নের উপর বৈজ্ঞানিক ও শিল্প গবেষণা পরিষদ (সিএসআইআর, ভারত)-এর অধীনে গবেষক পদার্থবিদ হিসাবে কাজ করেছিলেন। ১৯৪৯-৫০ খ্রিষ্টাব্দে আমেরিকা ও যুক্তরাজ্যের হাই স্পিড কম্পিউটিং মেশিনের গবেষণায় জন্য তাকে ইউনেস্কো বিশেষ ফেলোশিপ প্রদান করে। তিনি যুক্তরাষ্ট্রের প্রিন্সটনে হার্ভার্ড বিশ্ববিদ্যালয়ে এবং যুক্তরাজ্যের কেমব্রিজ বিশ্ববিদ্যালয়ের গণিত গবেষণার জন্য কাজ করেন। প্রিন্সটনে ইনস্টিটিউট অফ অ্যাডভান্সড স্টাডিজে তার বিখ্যাত পদার্থবিদ ও গণিতবিদদের সাথে ঘনিষ্ঠ যোগাযোগ হয়, যেমন আলবার্ট আইনস্টাইন, ভোল্‌ফগাং পাউলি, জন ভন নিউম্যান এবং তিনি নিলস বোর ও রবার্ট ওপেনহাইমারের বক্তৃতাগুলিতে উপস্থিত ছিলেন। অর্থাৎ, প্রিন্সটনে থাকাকালীন তিনি আলবার্ট আইনস্টাইন ও অন্যান্য বিজ্ঞানীদের সঙ্গে অনেক আলোচনা করেছিলেন।
তিনি ১৯৫২ খ্রিষ্টাব্দে ব্যালিস্টিক ট্রাজেক্টরির গণনা করার জন্য ভারত সরকার প্রতিরক্ষা মন্ত্রণালয়ের উপদেষ্টা ছিলেন এবং তার পরামর্শ অনুসারে ১৯৬২ খ্রিষ্টাব্দে ভারতের প্রথম বন্দুকের জন্য ফায়ারিং টেবিল সম্পন্ন করা হয়েছিল।
তিনি ১৯৬২-৬৪ খ্রিষ্টাব্দ পর্যন্ত ইন্ডিয়ান ন্যাশনাল কমিটি ফর স্পেস রিসার্চের সদস্য ছিলেন। ১৯৬২-৭৬ খ্রিষ্টাব্দ পর্যন্ত তিনি ভারত সরকারের ইউনিয়ন পাবলিক সার্ভিস কমিশনের একজন প্রযুক্তিগত উপদেষ্টা ছিলেন।
কম্পিউটারের বিকাশ
১৯৫৩ খ্রিষ্টাব্দে দশটি চলরাশি এবং সম্পর্কিত সমস্যাগুলির রৈখিক সমীকরণগুলি সমাধানের জন্য প্রথম ভারতের দেশীয় প্রযুক্তিতে ইলেকট্রনিক এনালগ কম্পিউটার তৈরি করেন সমরেন্দ্র কুমার মিত্র। কম্পিউটিং মেশিন এবং ইলেকট্রনিক্স ল্যাবরেটরিতে আশিষ কুমার মিত্রের তত্ত্বাবধানে এবং পরিচালনায় কলকাতার ইন্ডিয়ান স্ট্যাটিস্টিক্যাল ইনস্টিটিউটে এটি নির্মিত হয়েছিল। এই কম্পিউটারের দ্বারা গাউস-সাইডেলের সংশোধিত সংস্করণ ব্যবহার করে একযোগে পুনরাবৃত্তি রৈখিক সমীকরণের সমাধান গণনা করা হয়।
ভারত মহাসাগর
thumb|right|300px|ভারত মহাসাগর ভারত মহাসাগর হল বিশ্বের তৃতীয় বৃহত্তম মহাসাগর। পৃথিবীর মোট জলভাগের ২০ শতাংশ এই মহাসাগর অধিকার করে আছে। এই মহাসাগরের উত্তর সীমায় রয়েছে ভারতীয় উপমহাদেশ; পশ্চিমে রয়েছে পূর্ব আফ্রিকা; পূর্বে রয়েছে ইন্দোচীন, সুন্দা দ্বীপপুঞ্জ ও অস্ট্রেলিয়া; এবং দক্ষিণে রয়েছে দক্ষিণ মহাসাগর সংজ্ঞান্তরে অ্যান্টার্কটিকা।
ভারত মহাসাগর বিশ্ব মহাসাগরগুলির সঙ্গে আন্তঃসম্পর্কযুক্ত। ২০ ডিগ্রি পূর্ব দ্রাঘিমা আটলান্টিক মহাসাগর থেকে এবং ১৪৬°৫৫' পূর্ব দ্রাঘিমা প্রশান্ত মহাসাগর থেকে ভারত মহাসাগরকে বিচ্ছিন্ন করেছে। ভারত মহাসাগরের সর্ব-উত্তর অংশটি পারস্য উপসাগরের ৩০ ডিগ্রি অক্ষরেখায় অবস্থিত। দক্ষিণভাগে (আফ্রিকা থেকে অস্ট্রেলিয়া পর্যন্ত) ভারত মহাসাগরের প্রস্থ প্রায় ১০,০০০ কিলোমিটার (৬,২০০ মাইল)। লোহিত সাগর ও পারস্য উপসাগরসহ এই মহাসাগরের মোট আয়তন ৭৩,৫৫৬,০০০ বর্গ কিলোমিটার (২৮,৩৫০,০০০ বর্গ মাইল)।
ভারত মহাসাগরের ঘনত্ব ২৯২,১৩১,০০০ ঘন কিলোমিটার (৭০,০৮৬,০০০ ঘন মাইল)। মহাসাগরের মহাদেশীয় প্রান্তসীমায় অনেক ছোটো ছোটো দ্বীপ অবস্থিত। ভারত মহাসাগরে অবস্থিত দ্বীপরাষ্ট্রগুলি হল মাদাগাস্কার (বিশ্বের চতুর্থ বৃহত্তম দ্বীপ), রিইউনিয়ন দ্বীপ, কোমোরোস, সেশেল, মালদ্বীপ, মরিশাস ও শ্রীলঙ্কা। ইন্দোনেশিয়া দ্বীপপুঞ্জ এই মহাদেশের পূর্ব সীমায় অবস্থিত।
ব্যুৎপত্তি
প্রাচীন ভারতীয়রা একে সিন্ধু মহাসাগর বা সিন্ধুর বিশাল সমুদ্র বলে ডাকত, এই মহাসাগরকে বিভিন্ন ভাষায় হিন্দু মহাসাগর, ভারতীয় মহাসাগর ইত্যাদি বলা হত। আগে ভারত মহাসাগর 'পূর্ব মহাসাগর' নামেও পরিচিত ছিল, ১৮শ শতাব্দীর মাঝামাঝি সময়ে এই শব্দটি ব্যবহৃত হত। বিপরীতভাবে, যখন ১৫শ শতাব্দীতে চীন ভারত মহাসাগরে অন্বেষণ করছিল, তারা এটিকে "পশ্চিম মহাসাগর" বলে অভিহিত করেছিল।
প্রাচীন গ্রীক ভূগোল অনুযায়ী গ্রীকরা ভারত মহাসাগর অঞ্চলটিকে এরিথ্রিয়ান সাগর বলে জানত। "ভারত মহাসাগর বিশ্ব" এর তুলনামূলকভাবে নতুন ধারণা অনুযায়ী এবং এর ইতিহাস পুনরায় লেখার চেষ্টার ফলস্বরূপ নতুন নামের প্রস্তাব হয়েছে, যেমন 'এশিয়ান সাগর' এবং 'আফরাশিয়ান সাগর'।
অবস্থান
এর উত্তর দিকে রয়েছে বাংলাদেশ, ভারত, পাকিস্তান ও ইরান; পশ্চিমে আরব উপদ্বীপ ও আফ্রিকা; পুর্বে রয়েছে মালয় উপদ্বীপ, অস্ট্রেলিয়া ও ইন্দোনেশিয়ার সুন্দা দ্বীপ এবং দক্ষিণ দিকে রয়েছে অ্যান্টার্কটিকা মহাদেশ। ভারত সাগরের তিনটি প্রধান বাহু হচ্ছে: আরব সাগর, আন্দামান সাগর ও বঙ্গোপসাগর।
সীমান্তবর্তী দেশ
এই দেশগুলির মাঝে দ্বীপ দেশ হচ্ছে শ্রীলঙ্কা, মালদ্বীপ, বাহরাইন, কমোরোস, মাদাগাস্কার, মরিশাস ও সেশেল।
বাণিজ্য
ভারত মহাসাগরের সমুদ্র লেনগুলি বিশ্বের সবচেয়ে কৌশলগতভাবে গুরুত্বপূর্ণ হিসাবে বিবেচিত হয়। ভারত মহাসাগর এবং এর অত্যাবশ্যক চোকপয়েন্টগুলির মধ্য দিয়ে বিশ্বের সমুদ্রসীমায় ৮০ শতাংশেরও বেশি তেল পরিবহনের বাণিজ্য সম্পূর্ণ হয়। এই মহাসাগরের সঙ্গে যুক্ত হরমুজ প্রণালীর মধ্য দিয়ে ৪০ শতাংশ, মালাক্কা প্রণালীর মধ্য দিয়ে ৩৫ শতাংশ এবং বাব-মান্দাব প্রণালীর মধ্য দিয়ে ৮ শতাংশ তেল পরিবহন করা হয়।
উইকেট
right|thumb|250px|প্রত্যেক উইকেটে তিনটি কাঠের দণ্ড বা [[স্টাম্প (ক্রিকেট)|স্টাম্প মাটিতে পোঁতানো থাকে এবং দু’টি কাঠের ছোট্ট টুকরো ঐ দণ্ডগুলোতে আড়াআড়ি বা শোয়ানো অবস্থায় রাখা হয় যা বেল নামে পরিচিত।]] উইকেট (Wicket) ক্রিকেটের পরিভাষাবিশেষ। ক্রিকেট খেলায় উইকেট শব্দটি প্রায়শঃই উচ্চারিত হয় ও বিভিন্ন সময় বিভিন্ন অর্থ বহন করে। তন্মধ্যে -
ইতিহাস
উইকেট শব্দটির উৎপত্তি ঘটেছে ক্ষুদ্র ফটক বা উইকেট গেট থেকে। ঐতিহাসিকভাবে ক্রিকেট খেলায় উইকেটে দু’টি মাত্র স্টাম্প ও একটি বেলের সমন্বয়ে গঠিত ছিল। তখন এটি দেখতে ফটকের অনুরূপ। ১৭৭৫ সালে মধ্যবর্তী স্টাম্প ব্যবহার প্রবর্তিত হয়।
গত তিনশত বছরের মধ্যে উইকেটের আকার-আকৃতি বেশ কয়েকবার পরিবর্তিত হয়েছে। এর পরিমাপ এবং অবস্থান ক্রিকেটের আইনের ৮নং ধারা মোতাবেক পরিচালিত হয়।
একজন ব্যাটসম্যানের আউট
একজন ব্যাটসম্যানের আউটকে উইকেট হিসেবে চিহ্নিত করা হয়। তখন ব্যাটসম্যান তার নিজের উইকেট হারিয়েছেন বলে উল্লেখ করেন। আবার তা যদি বোলার কর্তৃক হয়ে থাকে, তখন বোলার উইকেট লাভ করেছেন বলে চিহ্নিত হন। কয়েকটি উইকেট প্রাপ্তির ফলে বোলারের যোগ্যতার অন্যতম মাপকাঠি হয়ে থাকে। একজন বোলারের এক ইনিংসে সংগৃহীত ৫ উইকেট প্রাপ্তিকে একজন ব্যাটসম্যানের সেঞ্চুরির সমমান হিসেবে খসড়াভাবে মনে করা হয়।
বোল্ড, রান আউট, স্টাম্পড অথবা হিট উইকেটের মাধ্যমে ব্যাটসম্যান আউট হয়ে তার উইকেট হারিয়েছেন বলা হয়ে থাকে। এ বিষয়ে ক্রিকেটের আইনের ২৮নং ধারায় লিপিবদ্ধ রয়েছে। বেল যদি স্টাম্পের ওপর থেকে পড়ে যায় কিংবা বল অথবা ব্যাটের সাহায্যে স্টাম্প উপড়ে যায় কিংবা ফিল্ডার কর্তৃক ব্যাটের সংস্পর্শে বল শূন্য থেকে হাতে লুফে নেয় অথবা ফিল্ডার কিংবা কর্তৃক উইকেট-রক্ষক কর্তৃক স্টাম্প ভেঙ্গে যায়, তাহলে ব্যাটসম্যান আউট হবেন।
জুটি
দুইজন ব্যাটসম্যান একই সময়ে ব্যাট করলে তখন তা ইনিংসের নির্দিষ্ট জুটি হিসেবে পরিচিত হয়। প্রথম উইকেট জুটি বলতে ইনিংসের গোড়াপত্তন করতে নেমে দুইজন ব্যাটসম্যানের একজন আউট হওয়াকে বুঝায়। দ্বিতীয় উইকেট জুটিতে তৃতীয় ব্যাটসম্যানের সাথে প্রথম উইকেটে জুটির একজন ব্যাটসম্যানের সাথে গড়ে উঠে যা তাদের যে-কেউ আউট হবার মাধ্যমে পরিসমাপ্তি ঘটে। এভাবে পরবর্তীতে তৃতীয় থেকে দশম উইকেট জুটির সৃষ্টি হয়। তবে দশম উইকেট বা শেষ উইকেট জুটিতে একাদশ ব্যাটসম্যানের সাথে গড়ে উঠলেও দশম বা শেষ ব্যাটসম্যান আউট হলে দলের ইনিংস শেষ হয়ে যায়।
উইকেটে জয়
নির্দিষ্টসংখ্যক উইকেটের ব্যবধানে একটি দল জিততে পারে। এর মানে হলো যে, দলটি প্রতিপক্ষের রানের লক্ষ্যমাত্রাকে অতিক্রমণের লক্ষ্যে পরবর্তীতে ব্যাটিং করে নির্দিষ্ট ওভার, সময় ও নির্দিষ্টসংখ্যক ব্যাটসম্যানকে ব্যাটিংয়ে না নামিয়েই বিজয়ী হয়েছে। উদাহরণ হিসেবে যদি একটি দল জয়ের লক্ষ্যে চারজন ব্যাটসম্যান আউট হয়ে রান সংখ্যা অতিক্রম করে, তাহলে দল ছয় উইকেটে বিজয়ী হবে। যদি দশজন ব্যাটসম্যানই আউট হয়ে যায়, তবে দলের ইনিংস শেষ হয়ে যাবে ও দলটি নির্দিষ্ট রানের ব্যবধানে হেরে যাবে।
কে-৬০ (ক্যান্সাস হাইওয়ে)
কে-৬০ (ক্যান্সাস হাইওয়ে)যুক্তরাষ্ট্রের ক্যান্সাসের একটি রাজ্য মহাসড়ক। রাস্তাটি ৪.২৮৪ মাইল (৬.৮৯৪ কি.মি.) লম্বা। রাস্তাটি উত্তরের ইউএস রুট ৩৬ (ইউএস ৩৬) থেকে শুরু করে অ্যালমিনার কাছে কে-৩৮৩ তে গিয়ে সমাপ্ত হয়। কে-৬০ রাস্তাটি ১৯৩০ সালের দিকে তৈরী করা হয়।
রাস্তার বিবরণ
নর্টনের (পূর্ব দিকে অবস্থিত) ১১ মাইল পূর্বে এবং ফিলিপসবার্গের ১৯ মাইলে পশ্চিমে অবস্থিত ইউএস ১১ থেকে কে-৬০ এর যাত্রা শুরু হয়। রাস্তাটি এরপর সবুজ তৃণভূমি এবং মাঠ পেরিয়ে উত্তর দিকে চলতে থাকে। এরপর রাস্তাটি উত্তর পশ্চিম দিকে মোড় নেয়। মেইন রাস্তার সাথে মিলিত হয়ে কে-৪৪ আবারও উত্তর পশ্চিমের অ্যালমিনার দিকে চলতে থাকে। কাইল রেলওয়ের নিকটবর্তি কে-৩৪৩ এ গিয়ে রাস্তাটির সমাপ্তি ঘটে। রাস্তাটির রক্ষানাবেক্ষনের দায়িত্বে রয়েছে ক্যান্সাস ডিপার্টমেন্ট অব ট্রান্সপোর্টেশান (কেডিওটি)। কেডিওটি মূলত রাজ্যে সকল রাস্তাঘাট মেরামত এবং রক্ষনাবেক্ষনের কাজ করে থাকে। কাজের অংশ হিসেবে কেডিওটি নিয়মিত যানচলাচলের পরিসংখ্যান করে থাকে। পরিসংখ্যান গুলো মূলত দৈনিক যান চলাচলের সম্পর্কে ধারণা দেয়। ২০১০ সালের তথ্য মতে, গড়ে দৈনিক ২০ টি ট্রাকসহ রাস্তাটি দিয়ে ১১৫ টি যানবাহন চলাচল করত। যদিও রাস্তাটিকে জাতীয় মহাসড়ক ব্যবস্থার অংশ করা হয়নি। জাতীয় মহাসড়ক ব্যবস্থা দেশের অর্থনীতিতে গুরত্বপূর্ন অবদান রাখে।
বাজি (১৯৯৫-এর চলচ্চিত্র)
বাজি হচ্ছে ১৯৯৫ সালে মুক্তিপ্রাপ্ত একটি হিন্দি চলচ্চিত্র। আশুতোষ গোয়ারিকরের পরিচালনা এবং সহ রচনায় চলচ্চিত্রটিতে আমির খান এবং মমতা কুলকার্নি নায়ক-নায়িকা হিসেবে ছিলেন।
লতা পাদা
লতা পদা, (ಲತಾ ಪಾದ) সিএম (জন্ম: ৭ নভেম্বর ১৯৪৭ ) একজন ভারতীয় বংশোদ্ভূত কানাডীয় কোরিওগ্রাফার এবং ভরতনাট্যম নৃত্যশিল্পী। পদা দক্ষিণ এশিয়ার নৃত্য পরিবেশনকারী একটি নৃত্য সংস্থা সম্প্রদায় ডান্স ক্রিয়েশন -এর প্রতিষ্ঠাতা ও শৈল্পিক পরিচালক। তিনি সম্প্রদায় ডান্স একাডেমি-র প্রতিষ্ঠাতা ও পরিচালক। এটি একটি শীর্ষস্থানীয় পেশাদার নৃত্য প্রশিক্ষণ সংস্থা যা উত্তর আমেরিকার একমাত্র দক্ষিণ এশিয়ান নৃত্যের বিদ্যালয়, যুক্তরাজ্য ভিত্তিক নৃত্যের ইম্পেরিয়াল সোসাইটি অফ টিচার্সের সাথে যুক্ত। পদা ১৯৯০ সালে এই নৃত্য সংস্থা প্রতিষ্ঠা করেছিলেন; পদা বলেছিলেন যে, তিনি এই সংস্থাটি প্রতিষ্ঠা করেছিলেন কারণ তিনি ভারতনাট্যম নাচকে বিশ্বজুড়ে একটি শিল্পরূপ হিসাবে প্রদর্শন করতে চেয়েছিলেন। পদা কানাডায় দক্ষিণ এশীয় ধাঁচের নাচের প্রভাবশালী ব্যক্তিত্ব হিসাবে পরিচিত।
আগের জীবন
১৯৪৭ সালের ৭ই নভেম্বর জন্মগ্রহণকারী লতা একজন সুশিক্ষিত পরিবারে চার সন্তানের মধ্যে বড় ছিলেন। তাঁর বাবা রয়েল নেভিতে বৈদ্যুতিক প্রকৌশলী ছিলেন এবং তাঁর মা বীমা ব্যবস্থাপনায় কর্মরত ছিলেন। ভারতীয় নৃত্য চালিয়ে যেতে তিনি বিজ্ঞানের পড়াশোনা ছেড়ে দিয়েছিলেন। তাঁর প্রথম স্বামী বিষ্ণু পদা ইনকোতে কর্মরত অবস্থায় তাঁকে যখন ম্যানিটোবারের থম্পসনে নিয়ে গিয়েছিলেন, সেখানে তিনি তাঁর গৃহকর্মকে সামাজিক জীবন এবং তাঁর শৈল্পিক পেশার সাথে একত্রিত করতে সক্ষম হয়েছিলেন। তিনি এবং বিষ্ণু খনির শহরে প্রথম ভারতীয় পরিবার ছিলেন।
শিক্ষা
লতা মুম্বাইয়ের এলফিনস্টোন কলেজে পড়াশোনা করেছেন। গুরু কলাইমণি কল্যাণসুন্দরাম এবং পদ্মভূষণ কলানধি নারায়ণনের অধীনে প্রশিক্ষণ নিয়েছিলেন। লাতা অন্টারিওর টরন্টোর নিকটে মিসিসাগা শহরে থাকেন। লতা ভূতাত্ত্বিকবিজ্ঞানী বিষ্ণু পদাকে (ವಿಷ್ಣು ಪಾದ) ৩০শে অক্টোবর ১৯৬৪ সালে বিয়ে করেছিলেন, যখন তাঁর বয়স ১৭ বছর ছিল। কানাডায় বিবাহ হয়েছিল। বিষ্ণু ম্যাকগিল বিশ্ববিদ্যালয় থেকে ভূতত্ত্বে স্নাতক ছিলেন; ভারতে এসে তিনি লতাকে দেখেন এবং বিয়ের আলোচনা হয়। কানাডায় আসার পরে লতা পদা মহিলাসংঘের একজন সদস্য হন এবং বিভিন্ন কর্মসূচীতে অংশ নেওয়া শুরু করেন।
পেশা হিসেবে ভরতনাট্যম
১৩ বছর বয়সে লতা তাঁর একক অভিষেক নৃত্য প্রদর্শন করেছিলেন যা 'আরঙ্গেত্রম' নামে পরিচিত। একক শিল্পী হিসাবে লতা পদার জীবন শুরু হয়েছিল ১৯৬৫ সালে, তিনি কানাডায় অভিবাসিত হওয়ার বছর থেকেই শুরু করেছিলেন। এই সময়ে, তাঁর কাজ মূলত গতানুগতিক ছিল। যাইহোক, যখন তিনি বেশ কয়েক বছর ইন্দোনেশিয়ায় ছিলেন, তখন তিনি আন্তঃ-সাংস্কৃতিক সহযোগিতাতে আগ্রহী হয়ে ওঠেন এবং অন্যের জন্য কোরিওগ্রাফি শুরু করেন। ১৯৭৯ সালে, তিনি কানাডায় ফিরে আসেন। একক নৃত্যে পদা ভরতনাট্যমকে ঐতিহ্যবাহী আকারে এবং আরও সমসাময়িক ধরনে চিত্রিত করা শুরু করেন। ১৯৯০ সালে, পদা অন্টারিওর টরন্টোতে সম্প্রদায় ডান্স ক্রিয়েশন এবং নিকটবর্তী মিসিসাগায় সম্প্রদায় ডান্স একাডেমি প্রতিষ্ঠা করেছিলেন। সম্প্রদায় ডান্স ক্রিয়েশান শাস্ত্রীয় এবং সমসাময়িক নৃত্যে একক এবং দলগত নৃত্য পরিকল্পনা উপস্থাপন করে। সংস্থাটি শিক্ষা এবং সম্প্রদায়ের প্রচারেও নিয়োজিত।
ছুটিতে ভারতে
১৯৮৫ সালে লতা পদা এবং তাঁর পরিবার ভারতে বর্ধিত ছুটি নেওয়ার সিদ্ধান্ত নিয়েছিলেন। সেই বছরের ২৩ শে জুন এয়ার ইন্ডিয়ার ফ্লাইট ১৮২ -এ বোমা হামলায় স্বামী বিষ্ণু পদা এবং দুই কন্যা আরতি ও বৃন্দা মারা গিয়েছিলেন। লতা ব্যাঙ্গালোর এবং ভারতজুড়ে ভরতনাট্যম প্রদর্শনের জন্য ভারত সফর করতে আগেই চলে এসেছিলেন। লতা তাঁর সফরের জন্য মুম্বাইতে অনুশীলন করছিলেন এবং তাঁর স্বামী ও কন্যারা অন্টারিওর সুদবুরিতে ছিলেন, সেখানে বৃন্দা উচ্চ বিদ্যালয় থেকে স্নাতক সম্পন্ন করছিলেন। এরপরে তিনজনই এয়ার ইন্ডিয়ার ফ্লাইট-১৮২ তে যাত্রা করেন। লতা পদা আক্রান্তদের পরিবারের মুখপাত্র হিসেবে এগিয়ে আসেন। কানাডার সরকারের এয়ার ইন্ডিয়ার ঘটনার তদন্তে হতাশা প্রকাশ করেছিলেন লতা পদা। দুর্ঘটনার পরে তিনি ঘটনার স্মরণে নৃত্যখণ্ড "রিভিলড বাই ফায়ার" তৈরি করেছিলেন। লতা এই হামলার শিকার বিষ্ণু পদার সম্মানে, লরেন্তিয়ান বিশ্ববিদ্যালয়ে, পদা স্মারক পুরস্কার প্রদান শুরু করেন।
১৯৯৭ সালে পদা ইয়র্ক বিশ্ববিদ্যালয় থেকে চারুকলায় স্নাতকোত্তর ডিগ্রি অর্জন করেছিলেন।
অ্যাঞ্জেল ভেইন
অ্যাঞ্জেল ভেইন (অস্টিন, টেক্সাস, জানুয়ারী ২৬, ১৯৮২) একজন মার্কিন পর্নোগ্রাফিক অভিনেত্রী এবং ইরোটিক মডেল।
জীবনী
টেক্সাস রাজ্যের রাজধানী অস্টিন শহরের বাসিন্দা, অ্যাঞ্জেল ভেইন, লরা গ্যারেটের শৈল্পিক নাম, ১৯৮২ সালের জানুয়ারিতে একটি সামরিক পরিবারে জন্মগ্রহণ করেছিলেন, তার বাবা ছিলেন মার্কিন সেনা হেলিকপ্টার ব্রিগেডের সদস্য এবং তার মা একজন বেসামরিক নাগরিক। সামরিক টেক্সাসে ফিরে যাওয়ার আগে তিনি স্টুটগার্ট (জার্মানি) এবং পানামা খাল অঞ্চলে বেড়ে ওঠেন। উচ্চ বিদ্যালয়ের শিক্ষা শেষ করার পর তিনি ইলিনয়ে যান, যেখানে তিনি শিকাগোর নর্থওয়েস্টার্ন ইউনিভার্সিটিতে পড়াশোনা করেন।
ডালাস (টেক্সাস) এবং ডেনভার (কলোরাডো)-এ বসবাসের পর, তিনি ক্যালিফোর্নিয়ায় চলে যাওয়ার সিদ্ধান্ত নেন, যেখানে তিনি কামুক থিম সহ মডেল হিসাবে তার প্রথম কাজ শুরু করেন, গাড়ি এবং পোশাকের ম্যাগাজিনের বিজ্ঞাপনের জন্য। ২০০৯ সালে তিনি পর্নোগ্রাফিক অভিনেত্রী হিসেবে আত্মপ্রকাশ করেন, ২৭ বছর বয়সে।
অসিতকুমার বন্দ্যোপাধ্যায়
অসিতকুমার বন্দ্যোপাধ্যায় (৩রা জুন, ১৯২০ – ২১শে মার্চ, ২০০৩) বাংলা সাহিত্যের ইতিহাসকার, বিশিষ্ট অধ্যাপক, গবেষক ও পশ্চিমবঙ্গ বাংলা আকাদেমির ভূতপূর্ব সভাপতি। নয় খণ্ডে প্রকাশিত তার বাংলা সাহিত্যের ইতিবৃত্ত একটি হিমালয়-প্রতিম কীর্তি এবং এই গ্রন্থখানির জন্য তিনি সারস্বত সমাজে শ্রদ্ধার বিশেষ শ্রদ্ধার আসন অধিকার করেন।
জীবন
অসিতকুমার বন্দ্যোপাধ্যায়ের জন্ম বর্তমান উত্তর চব্বিশ পরগনা জেলার বনগাঁ মহকুমার নকফুলে মাতুলালয়ে। পিতা অক্ষয়কুমার বন্দ্যোপাধ্যায়, মাতা চারুবালা দেবী। ১৯২৫ খ্রিস্টাব্দ থেকে তারা হাওড়ায় বসবাস করতে থাকেন। ১৯৩৮ সালে হাওড়া জিলা স্কুল থেকে বাংলায় ৭৭% নম্বর সহ জেলায় এই বিষয়ে প্রথম হয়ে ম্যাট্রিক পাশ করেন। এরপর রিপন কলেজ (অধুনা সুরেন্দ্রনাথ কলেজ) থেকে আইএ পরীক্ষায় বাংলা ও আসামের পরীক্ষার্থীদের মধ্যে প্রথম স্থান অধিকার করেন। তারপর কলকাতা বিশ্ববিদ্যালয় থেকে বাংলা সাহিত্য নিয়ে বিএ ও এমএ পরীক্ষায় (১৯৪৫ খ্রিস্টাব্দে) প্রথম শ্রেণীতে প্রথম হয়ে স্বর্ণপদক লাভ করেন। কলেজ জীবনেই ১৯৪১-৪২ সালে সায়গণ থেকে প্রদত্ত নেতাজি সুভাষচন্দ্র বসুর বক্তৃতাগুলো বঙ্গানুবাদ করে ফরোয়ার্ড পত্রিকায় ছাপতে থাকেন। ছাত্রাবস্থাতেই তার গল্প দেশ ও অদ্বৈত মল্লবর্মণের ‘নবশক্তি’ পত্রিকায় প্রকাশিত হতে থাকে। ১৯৪৫ সালে এমএ পাশ করে সেই বছরেই নবদ্বীপ বিদ্যাসাগর কলেজে অধ্যাপনা শুরু করেন। পরে রিপন কলেজে ও ১৯৫৭ সালে কলকাতা বিশ্ববিদ্যালয়ের বাংলা বিভাগে যোগ দেন। উক্ত বিশ্ববিদ্যালয়ের শরৎচন্দ্র চট্টোপাধ্যায় অধ্যাপক হয়েছিলেন তিনি। ১৯৮৫ সালে বিশ্ববিদ্যালয় থেকে অবসর নেন অসিতকুমার। ২০০২ সালে অন্নদাশঙ্কর রায়ের মৃত্যুর পর পশ্চিমবঙ্গ বাংলা আকাদেমির সভাপতির পদে বৃত হন ও আমৃত্যু সেই পদে বহাল থাকেন।
গ্রন্থাবলি
অসিতকুমার বন্দ্যোপাধ্যায়ের শ্রেষ্ঠ কীর্তি বাংলা সাহিত্যের ইতিবৃত্ত, নয় খণ্ডে প্রকাশিত বাংলা সাহিত্যের বিস্তারিত ইতিহাসগ্রন্থ। এই গ্রন্থের দুটি সহজপাঠ্য সংস্করণ বাংলা সাহিত্যের সম্পূর্ণ ইতিবৃত্ত ও বাংলা সাহিত্যের সংক্ষিপ্ত ইতিবৃত্তও তার রচনা। তার রচিত অন্যান্য গ্রন্থগুলি বাংলার নবজাগরণ বিষয়ে রচিত। এগুলির মধ্যে উল্লেখযোগ্য – ঊনবিংশ শতাব্দীর প্রথমার্ধ ও বাংলা সাহিত্য, বাংলা সাহিত্যে বিদ্যাসাগর, সাহিত্য জিজ্ঞাসায় রবীন্দ্রনাথ হাওড়া শহরের ইতিহাস(২ খণ্ড) ইত্যাদি। তার সম্পাদিত গ্রন্থগুলির মধ্যে শ্রেষ্ঠ গল্প শ্রেষ্ঠ লেখক, জীবনের গল্প গল্পের জীবন, সত্যেন্দ্র রচনাবলী, বিদ্যাসাগর রচনাবলী, সঞ্জীব রচনাবলী উল্লেখযোগ্য। স্মৃতি বিস্মৃতির দর্পনে নামে তার একটি আত্মকথাও রয়েছে। এছাড়া ভারতীয় পণ্ডিত বেদ প্রকাশ উপাধ্যায় রচিত কল্কি অবতার ও মোহাম্মদ সাহেব বইটি গবেষণা পূর্বক হিন্দুধর্মগ্রন্থ বেদ ও পুরাণে মুহাম্মদ নামে অনুবাদ ও সম্প্রসারণ করেন তিনি।
সম্মাননা
পশ্চিমবঙ্গ বাংলা আকাদেমির সভাপতিত্ব করা ছাড়াও তিনি এশিয়াটিক সোসাইটির বাংলা ভাষা ও সাহিত্যের বঙ্কিমচন্দ্র চট্টোপাধ্যায় গবেষক ছিলেন। একাধিকবার সম্মেলন উপলক্ষে ও অতিথি-অধ্যাপনার জন্য বিদেশেও গিয়েছেন। ১৯৮১ সালে অক্সফোর্ড বিশ্ববিদ্যালয়ে আন্তর্জাতিক বুদ্ধমহাভাব মহাসম্মেলনে যোগ দেন এবং ১৯৯৬ সালে অ্যারিজোনা বিশ্ববিদ্যালয়ে অতিথি অধ্যাপক হিসাবে ভাষণ দেন। চিন্তাবিদ ও গবেষক হিসাবে একাধিক পুরস্কার ও সম্মানে ভূষিত হয়েছেন অসিতকুমার। তার স্ত্রী হাওড়া গার্লস কলেজের ইতিহাসের অধ্যাপিকা বিনীতা গঙ্গোপাধ্যায় (২৯/০১/১৯২৫ - ১৫/০৪/২০০৬) ঐতিহাসিক উপন্যাস,গল্প ভ্রমণকাহিনী লিখেছেন সুকন্যা ছদ্মনামে ।
মাই নেম (কোরীয় টেলিভিশন ধারাবাহিক)
মাই নেম একটি দক্ষিণ কোরিয়ান স্ট্রিমিং টেলিভিশন সিরিজ যা কিম জিন-মিন পরিচালিত এবং হান সো-হি, পার্ক হি-সুন এবং অহন বো-হিউন অভিনীত। এই সিরিজটি এমন এক মহিলাকে ঘিরে আবর্তিত হয়েছে যে তার বাবার মৃত্যুর প্রতিশোধ নিতে একটি গ্যাং-এ যোগ দেয় এবং তারপরে পুলিশ হিসাবে গোপনে চলে যায়। ২৬তম  বুসান আন্তর্জাতিক চলচ্চিত্র উৎসবে ৭ই অক্টোবর, ২০২১ তারিখে সদ্য নির্মিত 'অন স্ক্রিন' বিভাগে আটটির মধ্যে তিনটি পর্ব প্রদর্শিত হয়েছিল। এটি ১৫ অক্টোবর, ২০২১ তারিখে নেটফ্লিক্সে মুক্তি পায়।
সারসংক্ষেপ
তার বাবার হত্যার পর, একজন প্রতিশোধপ্রাপ্ত মহিলা একজন শক্তিশালী অপরাধী বসের উপর তার আস্থা রাখে-এবং তার নির্দেশে পুলিশ বাহিনীতে প্রবেশ করে।
উৎপাদন
১১ আগস্ট, ২০২০ তারিখে নেটফ্লিক্স একটি প্রেস রিলিজের মাধ্যমে নিশ্চিত করেছে যে এটি আরেকটি কোরিয়ান মূল সিরিজ আন্ডারকভার বিতরণ করবে।
শুটিং শুরু হয় ২০২০ সালের নভেম্বরে এবং শেষ হয় ২০২১ সালের ফেব্রুয়ারিতে।
পণ্ডিত
পণ্ডিত (সংস্কৃত: पण्डित) হলেন বিশেষ জ্ঞান সম্পন্ন ব্যক্তি বা হিন্দুধর্মের জ্ঞানের ক্ষেত্র যেমন বৈদিক  শাস্ত্র, ধর্ম বা হিন্দু দর্শনের শিক্ষক।  ঔপনিবেশিক যুগের সাহিত্যে, শব্দটি সাধারণত হিন্দু আইনে বিশেষ ব্রাহ্মণদের বোঝায়। বর্তমানে, শব্দটি সঙ্গীতের মতো অন্যান্য বিষয়ের বিশেষজ্ঞদের জন্য ব্যবহৃত হয়।
উস্তাদ হল সঙ্গীতের অর্থে মুসলিম পুরুষের সমতুল্য উপাধি। হিন্দু নারীর সমতুল্য উপাধি বিদুষী,   পণ্ডিতা, বা পন্ডিতেন; তবে, শব্দগুলো বর্তমানে ব্যাপকভাবে ব্যবহার করা হয় না।
সংস্কৃত ভাষায়, পণ্ডিত বলতে সাধারণত বিশেষ জ্ঞানের সাথে যেকোন "জ্ঞানী, শিক্ষিত বা বিদ্বান ব্যক্তি" বোঝায়। শব্দটি পণ্ড (पण्ड्) থেকে এসেছে যার অর্থ "সংগ্রহ করা, স্তূপ করা", এবং এই মূলটি জ্ঞানের অর্থে ব্যবহৃত হয়। শব্দটি বৈদিক ও উত্তর-বৈদিক গ্রন্থে পাওয়া যায়, কিন্তু কোনো সমাজতাত্ত্বিক প্রসঙ্গ ছাড়াই।
মানিক (১৯৬১-এর চলচ্চিত্র)
মানিক ১৯৬১ সালের একটি বাংলা ভাষার সাদাকালো চলচ্চিত্র। এই ছবির পরিচালক ছিলেন বিজলীবরন সেন, সঙ্গীত পরিচালক ছিলেন ভি বালসারা। এই ছবিটি চার্লস ডিকেন্সের বিখ্যাত উপন্যাস অলিভার টুইস্ট অবলম্বনে নির্মিত।
ফুটবল ক্লাব দিনামো কিয়েভ
ফুটবল ক্লাব দিনামো কিয়েভ (, Футбольний клуб «Динамо» Київ; এছাড়াও এফসি দিনামো কিয়েভ অথবা দিনামো কিয়েভ নামে পরিচিত) হচ্ছে কিয়েভ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯২৭ সালের ১৩ই মে তারিখে প্রতিষ্ঠিত হয়েছে। দিনামো কিয়েভ তাদের সকল হোম ম্যাচ কিয়েভের এনএসসি অলিম্পিস্কিতে খেলে থাকে; যার ধারণক্ষমতা হচ্ছে ৭০,০৫০। বর্তমানে এই ক্লাবের ম্যানেজারের দায়িত্ব পালন করছেন মির্শেয়া লুশেস্কু এবং সভাপতির দায়িত্ব পালন করছেন ইহর সুরকিস। ইউক্রেনীয় মধ্যমাঠের খেলোয়াড় সের্হি সিদরচুক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, দিনামো কিয়েভ এপর্যন্ত ৬০টি শিরোপা জয়লাভ করেছে; যার মধ্যে ১৩টি সোভিয়েত শীর্ষ লিগ, ১৫টি ইউক্রেনীয় প্রিমিয়ার লিগ, ৯টি সোভিয়েত কাপ, ১২টি ইউক্রেনীয় কাপ, ৩টি সোভিয়েত সুপার কাপ এবং ৮টি ইউক্রেনীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি উয়েফা কাপ উইনার্স কাপ এবং ১টি উয়েফা সুপার কাপ রয়েছে।
ওভিডি
ওভিডি একজন ফরাসি পরিচালক, অভিনেত্রী, প্রযোজক, সাংবাদিক, প্রাক্তন পর্ন অভিনেত্রী এবং একজন লেখক। ১৯৯৯ থেকে ২০০৩ সাল পর্যন্ত একজন পর্ণ অভিনেত্রী হিসেবে প্রথম পরিচিত, তিনি পরে পর্নোগ্রাফিক চলচ্চিত্রের পাশাপাশি তথ্যচিত্র পরিচালনা করেছেন এবং বেশ কয়েকটি বই লিখেছেন।
টিফানি টেলর (পর্ন অভিনেত্রী)
টিফানি টেলর (লস এঞ্জেলেস, ক্যালিফোর্নিয়া, ডিসেম্বর ৬, ১৯৮০) একজন মার্কিন পর্নোগ্রাফিক অভিনেত্রী।
জীবনী
টিফানি টেলর লস অ্যাঞ্জেলেসে, ক্যালিফোর্নিয়ার (মার্কিন যুক্তরাষ্ট্র) একজন ফরাসি বাবা এবং একজন পাকিস্তানি মায়ের কাছে জন্মগ্রহণ করেছিলেন। টিফানি ত্রিভাষিক, সে ইংরেজি, ফরাসি এবং স্পেনীয় ভাষায় কথা বলতে পারেন। জেনা'স আমেরিকান সেক্স স্টার টেলিভিশন শোতে তিনি চারজন ফাইনালিস্টের একজন ছিলেন, যেখানে ব্রিয়া বেনেট "আমেরিকান সেক্স স্টার" খেতাব অর্জন করে বিজয়ী হন।
২৫ মে, ২০০৬-এ, ভিভিড এন্টারটেইনমেন্ট তার সাথে এক চুক্তি স্বাক্ষর করার ঘোষণা দেয়।
সিরাজউদ্দীন আহমেদ
সিরাজউদ্দীন আহমেদ (জন্ম: অজানা - মৃত্যু: ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
সিরাজউদ্দীন আহমেদের জন্ম নরসিংদী জেলার সদর উপজেলার পাঁচদোনা ইউনিয়নের নেহাব গ্রামে। সাত ভাইবোনের মধ্যে তিনি ছিলেন সবার ছোট। তার বাবার নাম মো. জোবেদ আলী এবং মায়ের নাম ঘোষেদা বেগম। তার স্ত্রীর নাম আলেয়া বেগম। তার চার ছেলে এক মেয়ে।
কর্মজীবন
১৯৭১ সালে সিরাজউদ্দীন আহমেদ চাকরি করতেন পাকিস্তান নৌবাহিনীতে। ফেব্রুয়ারি মাস থেকে তিনি ছুটিতে বাড়ি ছিলেন। ছুটি শেষ হলেও চাকরিতে আর যোগ দেননি। মুক্তিযুদ্ধ শুরু হলে যুদ্ধে দেন। প্রতিরোধযুদ্ধকালে নরসিংদীর পাঁচদোনার যুদ্ধে তিনি সক্রিয়ভাবে অংশ নেন। এই যুদ্ধের পর তিনি স্থানীয় ছাত্র-যুবকদের সংগঠিত করে প্রশিক্ষণ দিতে থাকেন। নরসিংদীর পতন হলে তিনি সংগঠিত ছাত্র-যুবকদের সঙ্গে নিয়ে ভারতে যান। কয়েক দিন পর এলাকায় ফিরে স্থানীয় আরও কিছু ছাত্র-যুবককে সংগঠিত করে প্রশিক্ষণের জন্য ভারতে পাঠান। তারা ভারত থেকে প্রশিক্ষণ নিয়ে ফিরে এসে তার অধীনে গেরিলা যুদ্ধ করেন। নরসিংদী সদর থানা ও এর আশপাশ এলাকায় অনেক যুদ্ধে তিনি অংশ নেন।
মুক্তিযুদ্ধে ভূমিকা
১৯৭১ সালের ১৩ আগস্ট নরসিংদী জেলার অন্তর্গত জিনারদী (ঘোড়াশালের পাশে) পাকিস্তান সেনাবাহিনী এখানে একটি ক্যাম্প স্থাপন করে। ১৩ আগস্ট দুপুরে মুক্তিযোদ্ধারা জিনারদীতে আক্রমণ করেন। আড়াই ঘণ্টা যুদ্ধের পর ১৫ জন পাকিস্তানি সেনা মুক্তিযোদ্ধাদের কাছে আত্মসমর্পণ করে। সাতজন পালিয়ে যায়। একজন নিহত হয়। এরপর মুক্তিযোদ্ধারা জিনারদী রেলস্টেশন ধ্বংস করেন। এই যুদ্ধে সিরাজউদ্দীন আহমেদ অসীম সাহস ও বীরত্ব এবং কৌশল প্রদর্শন করেন। তারা ছিলেন মাত্র কয়েকজন। মূলত তার কৌশলী ভূমিকার জন্যই পাকিস্তানি সেনারা সেদিন পরাজিত হয়। সিরাজউদ্দীন আহমেদের নেতৃত্বে মুক্তিযোদ্ধারা অতর্কিতে আক্রমণ চালালেন পাকিস্তান সেনাবাহিনীর ক্যাম্পে। আকস্মিক আক্রমণে হকচকিত পাকিস্তানি সেনারা। কিছুক্ষণ পর তাদের দিক থেকে শুরু হলো প্রতিরোধ। তুমুল যুদ্ধ চলতে থাকল। আড়াই ঘণ্টা ধরে চলা যুদ্ধে শেষ পর্যন্ত মুক্তিযোদ্ধারাই বিজয়ী হলেন। এ যুদ্ধ নিয়ে মুক্তিবাহিনীর ২ নম্বর সেক্টরের অধিনায়ক খালেদ মোশাররফ জানিয়েছিলেন, আগস্ট মাসের ১৩ তারিখে আমাদের একটি গেরিলা দল পাকিস্তানি সেনাদের জিনারদী ক্যাম্প আক্রমণ করে। আড়াই ঘণ্টা যুদ্ধের পর একজন নিহত, ১৫ জন আত্মসমর্পণ করে। সাতজন পালিয়ে যায়। গেরিলারা জিনারদী রেলস্টেশন সম্পূর্ণভাবে ধ্বংস করে দেয়। টেলিফোন যোগাযোগও তারা ধ্বংস করে। টিকিট ও অন্যান্য কাগজপত্র জ্বালিয়ে দেয়। ক্যাম্প থেকে আমাদের গেরিলারা একটি হালকা মেশিনগান, ১১টি রাইফেল, হালকা মেশিনগানের ৪৫০০ গুলি, ১টি স্টেনগান ও ১০০ রাউন্ড গুলি, ১০টি বেল্ট, ২৬ জোড়া বুট, ১৭ ক্যান আটা, ১১ পেটি দুধ ও আরও জিনিসপত্র উদ্ধার করা হয়।
ভারত জাতীয় মহিলা অনূর্ধ্ব-২০ ফুটবল দল
ভারত জাতীয় মহিলা অনূর্ধ্ব-২০ ফুটবল দল এএফসি অনূর্ধ্ব-১৯ মহিলা চ্যাম্পিয়নশিপ এবং ফিফা অনূর্ধ্ব-২০ মহিলা বিশ্বকাপে আন্তর্জাতিক মহিলা অনূর্ধ্ব-২০ ফুটবলে ভারতের প্রতিনিধিত্ব করে। এটি এআইএফএফ দ্বারা নিয়ন্ত্রিত হয়। তারা ২০২১-২২ ইন্ডিয়ান মহিলা লিগের মৌসুমে ইন্ডিয়ান অ্যারোস মহিলা দল হিসেবেও অংশগ্রহণ করেছিল।
ফিফা অনূর্ধ্ব-২০ মহিলা বিশ্বকাপ
ফিফা প্রথমবারের মতো ২০০২ সালে অনূর্ধ্ব-২০ মহিলা বিশ্বকাপের আয়োজন করে এবং এশিয়ান দল থেকে যোগ্যতা অর্জনের জন্য, শুধুমাত্র এএফসি অনূর্ধ্ব-১৯ মহিলা চ্যাম্পিয়নশিপের ফাইনালিস্টকে টুর্নামেন্টে প্রবেশের অনুমতি দেওয়া হয়, যা পরবর্তী সংস্করণের জন্যও একই মানদণ্ড ছিল এবং তারপর থেকে ২০০৬ এএফসি অনূর্ধ্ব-১৯ চ্যাম্পিয়নশিপের শীর্ষ তিনটি দলকে অনূর্ধ্ব-২০ বিশ্বকাপে প্রবেশের অনুমতি দেওয়া হবে। ভারত ফিফা অনূর্ধ্ব-২০ মহিলা বিশ্বকাপের জন্য যোগ্যতা অর্জন করতে ব্যর্থ হয়েছে কারণ তারা ২০১৭ সংস্করণ পর্যন্ত কোনো এএফসি অনূর্ধ্ব-১৯ চ্যাম্পিয়নশিপে ফাইনালিস্ট হতে ব্যর্থ হয়েছে।
এএফসি অনূর্ধ্ব-১৯ মহিলা চ্যাম্পিয়নশিপ
এএফসি অনূর্ধ্ব-১৯ মহিলা চ্যাম্পিয়নশিপ ফিফা অনূর্ধ্ব-২০ মহিলা বিশ্বকাপের জন্য যোগ্যতা অর্জনকারী প্রতিযোগিতা হিসেবে কাজ করে। ২০০২ থেকে প্রথম তিনটি সংস্করণের জন্য, এটি প্রতি জোড় বছরে সংগঠিত হয়েছিল এবং সেই তিনটি চ্যাম্পিয়নশিপেই ভারত অংশগ্রহণ করেছিল। ২০০৬ চ্যাম্পিয়নশিপের পর, এটি ২০০৭ সাল থেকে প্রতি বিজোড় বছরে আয়োজিত হয়েছিল এবং কাকতালীয়ভাবে ভারত তখন থেকে চ্যাম্পিয়নশিপের জন্য যোগ্যতা অর্জন করতে ব্যর্থ হয়েছিল।
২০০২ সালে ভারত উদ্বোধনী এএফসি অনূর্ধ্ব-১৯ মহিলা চ্যাম্পিয়নশিপের আয়োজন । ভারত অনূর্ধ্ব-১৯ গ্রুপ পর্বের বাইরে যেতে ব্যর্থ হয়েছে, গ্রুপে তৃতীয় হয়েছে। ভারতীয় মেয়েরা চূড়ান্ত চ্যাম্পিয়ন জাপানের কাছে ৯-০ এবং দক্ষিণ কোরিয়ার কাছে ৪-০ ব্যবধানে হেরেছে, শুধুমাত্র গুয়ামের বিরুদ্ধে ৬-০ ব্যবধানে জয় পেয়েছে কিন্তু এগিয়ে যেতে খুব বেশি সাহায্য করেনি।
চীনে অনুষ্ঠিত চ্যাম্পিয়নশিপের পরবর্তী সংস্করণে, ভারত কোয়ার্টার ফাইনালে পৌঁছানোর জন্য ভাল করেছে, হংকংয়ের বিরুদ্ধে ২-১ ব্যবধানে জয়ী, সিঙ্গাপুরের বিপক্ষে ১-০ ব্যবধানে এবং চাইনিজ তাপেইয়ের বিপক্ষে ০-৩ ব্যবধানে হেরেছে এবং কোয়ার্টার ফাইনালে পৌঁছেছে, তাদের ফিফা অনূর্ধ্ব-২০ বিশ্বকাপের স্বপ্ন ভেঙ্গে যায় উত্তর কোরিয়ার কাছে ০-১০ ব্যবধানে ছিটকে যাওয়ায়।
২০০৬ সংস্করণের জন্য এএফসি অনূর্ধ্ব-১৯ মহিলা চ্যাম্পিয়নশিপের জন্য যোগ্যতার রাউন্ড শুরু হয়েছিল, যেখানে ভারত সহজেই যোগ্যতা অর্জন করেছিল, কিরগিজস্তানকে ৭-০ এবং বাংলাদেশকে ৯-০ ব্যবধানে পরাজিত করেছিল যা সেই সময়ে তাদের সবচেয়ে বড় জয় ছিল। ২০০৬ এএফসি অনূর্ধ্ব-১৯ মহিলা চ্যাম্পিয়নশিপে এশিয়ান হেভিওয়েট দক্ষিণ কোরিয়া, উত্তর কোরিয়া এবং জাপানের সমন্বয়ে গঠিত ভারত গ্রুপের নীচে শেষ হয়েছে, এই তিনটি দলের কাছে যথাক্রমে ১১-০, ১৪-০ এবং ৭-০ গোলের ব্যবধানে পরাজিত হয়েছে। এটিই শেষবার ভারত এএফসি অনূর্ধ্ব-১৯ মহিলা চ্যাম্পিয়নশিপের গ্রুপ পর্বে জায়গা করে নিয়েছে।
২০০৭ সালের কোয়ালিফিকেশনে ভারত গ্রুপ পর্বে মায়ানমারের বিরুদ্ধে ১-২ এবং থাইল্যান্ডের বিরুদ্ধে ১-৫ ব্যবধানে হেরেছিল যা ২০০৭ সংস্করণে প্রথমবারের মতো এএফসি চ্যাম্পিয়নশিপের জন্য ক্ষতিগ্রস্থ হয়েছিল। অনুরূপ ভাগ্য ২০০৯ কোয়ালিফিকেশন টুর্নামেন্টে ছিল যা আগের চেয়ে খারাপ ছিল কারণ ভারত সমস্ত গ্রুপ ম্যাচ হেরেছিল এবং সবচেয়ে খারাপ পারফরম্যান্স অস্ট্রেলিয়ার বিরুদ্ধে এসেছিল, যেখানে অস্ট্রেলিয়ান মেয়েরা ভারতীয়কে ১৮-০ ব্যবধানে পরাজিত করেছিল, এইভাবে তাদের এখন পর্যন্ত সবচেয়ে বড় পরাজয়। পরের চারটি সংস্করণে, মেয়েরা চ্যাম্পিয়নশিপে প্রবেশের জন্য শূন্য ভাগ্যের সাথে একই দৃশ্য দেখেছিল। ২০১৯ এএফসি অনূর্ধ্ব-১৯ মহিলা চ্যাম্পিয়নশিপের জন্য ভারত ২০১৯ চ্যাম্পিয়নশিপ বাছাইপর্বের রাউন্ড ১-এ পাকিস্তান, নেপাল এবং থাইল্যান্ডের মুখোমুখি হয়েছিল যেখানে তারা ১৮-০ ব্যবধানে পাকিস্তানকে পরাজিত করে দুটি ম্যাচ জিতেছিল যা এখন পর্যন্ত তাদের সবচেয়ে বড় জয় এবং আয়োজক থাইল্যান্ড ১−০ এবং নেপালের কাছে ০−২, এর সাথে একটি পরাজয় কিন্তু ভারত নেপালের বিপক্ষে তাদের হেড টু হেড ফলাফলের সৌজন্যে রাউন্ড ২ এ যেতে ব্যর্থ হয়। থাইল্যান্ড, নেপাল এবং ভারত যখন তিনটি পয়েন্টে সমাপ্ত হয়েছিল, শুধুমাত্র এই তিনটি দলের মধ্যে গোল ব্যবধান গণনা করা হয়েছিল, যা থাইল্যান্ডকে +২ গোলের ব্যবধানে শীর্ষে রেখেছিল, যেখানে ভারত ও নেপাল ১-১ এ টাই ছিল, এই কারণে, ভারত ও নেপালের মধ্যে হেড টু হেড ফলাফল আবার খেলায় আসে, এবং নেপালের মধ্য দিয়ে যায় এবং ভারত পিছিয়ে যায়।
সাফ অনূর্ধ্ব-১৮ মহিলা চ্যাম্পিয়নশিপ
২০১৮ সাফ অনূর্ধ্ব-১৮ মহিলা চ্যাম্পিয়নশিপ, ভুটানে, সাফ অনূর্ধ্ব-১৮ চ্যাম্পিয়নশিপের উদ্বোধনী সংস্করণ যা সাফ দ্বারা প্রতি জোড় বছরে আয়োজন করা হয় এএফসি অনূর্ধ্ব-১৯ চ্যাম্পিয়নশিপ এবং ফিফা অনূর্ধ্ব-২০ বিশ্বকাপের সাথে সারিবদ্ধভাবে। এটি এএফসি অনূর্ধ্ব-১৯ চ্যাম্পিয়নশিপ বাছাই পর্বের জন্য দক্ষিণ এশিয়ার দলগুলির জন্য একটি প্রস্তুতিমূলক টুর্নামেন্ট। ভারত গ্রুপ ম্যাচে স্বাগতিক ভুটান ও মালদ্বীপকে যথাক্রমে ৪-০ এবং ৮-০ ব্যবধানে পরাজিত করে, সেমিফাইনালে পৌঁছে তারা পেনাল্টি শুট-আউটে নেপালের কাছে ১-৩ ব্যবধানে হেরে যায়। ১-১ টাই শেষ হয়েছিল, এভাবে তাদের প্রথম সাফ অনূর্ধ্ব-১৮ মহিলা চ্যাম্পিয়নশিপের চ্যাম্পিয়ন হওয়ার স্বপ্ন এখানেই শেষ হয়েছিল কিন্তু তারা ভুটানকে আবারো একক গোলে পরাজিত করে টুর্নামেন্টে তৃতীয় স্থান অর্জন করেছিল।